Tornê Seyîd Rizayî Rustem Polato 70 serre şaristanê Mainzî yê Almanya de roja îneyî serê sibayî  şi heqîya xo. Polat serê sibayî dima ke krîzê qelbî derbaz kerd wedarîya nêweşxane la rixmê xîretan zî nêxelisîya.
Seba Rustem Polatî Cemxaneyê Gustavburgî yê Mainzî merasîmê oxirkerdişê heqî ame serûberkerdene. Merasîmê oxirkerdişî hetê Pîr Huseyîn Bîldîkî ra ame îdarekerdene. Domananê Rustem Polatî Ozleme Polat û Suleyman Polat merasîm de qisey kerd. Hunermendan Mîkaîl Aslan û Ferhat Tunçî zî serê tabutî de beyîtî wendî.
Cenazaya Rustem Polatî roja dişmeyî seba definkerdişî do bêra erşawitene Dêrsimî.
